Diari Oficial de la Generalitat Valenciana


Sumari del DOGV 4374, del 08-11-2002 (2002/12535)

RESOLUCIÓ de 30 d'octubre de 2002, de la subsecretària de Promoció Cultural, per la qual s'adjudica una beca d'investigació de fons museogràfics, vacant com a conseqüència d'una renúncia.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4374

Data del DOGV
:   08-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12838


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 30 d'octubre de 2002, de la subsecretària de Promoció Cultural, per la qual s'adjudica una beca d'investigació de fons museogràfics, vacant com a conseqüència d'una renúncia. [2002/F12032]
  
Per la Resolució de 14 de març de 2002 de la subsecretària de Promoció Cultural (DOGV núm. 4.218, de 27.03.2002), es va concedir a M. Jesús Blasco Sales una beca d'investigació de fons museogràfics al Museu Popular d'Art Contemporani de Vilafamés, convocada per l'Orde de 17 de desembre de 2001 de la Conselleria de Cultura i Educació (DOGV núm. 4.162, de 07.01.2002).
  
Amb data 29 d'octubre de 2002, M. Jesús Blasco Sales sol·licità a través d'un escrit la renúncia a la beca.
  
En l'expedient consta com a següent aspirant en l'orde de concessió de la beca Patricia Mir Soria, segons la valoració dels mèrits aportats pels concursants, realitzada per la comissió qualificadora establida en l'orde de referència i reflectida en l'acta II de la reunió de la comissió.
  
Per tot això, d'acord amb el que disposen les bases de l'orde de convocatòria, de conformitat amb els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, i en virtut de la delegació efectuada pel conseller de Cultura i Educació, recollida en la disposició final primera de l'Orde de 17 de desembre de 2001 (DOGV núm. 4.162, de 07.01.2002), resolc:
  
Acceptar la renúncia a la beca d'investigació de fons museogràfics presentada per M. Jesús Blasco Sales, amb efectes de 30 d'octubre de 2002.
  
Adjudicar la beca d'investigació de fons museogràfics a Patricia Mir Soria.
  
El període de desplegament de la beca adjudicada per substitució serà el comprés entre el 4 de novembre de 2002 i el 31 de desembre de 2002, amb la dotació econòmica que corresponga a eixe període, pagadora en mensualitats a càrrec del crèdit disponible com a conseqüència de la renúncia objecte de la present resolució.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i de Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des del sendemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des del sendemà de la publicació.